पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. लाइब्रेरी पुस्तक, साइंस किट्स और मैप मास्टर्स घोटाले की जांच के लिए सरकार ने जस्टिस एएन जिंदल की ज्यूडिशियल इंक्वायरी के तहत नियुक्ति को चुनौती दी है। पार्टी ने सवाल खड़ा किया है कि ज्यूडिशियल जांच के लिए किसी को लगाने के लिए मामला पहले कैबिनेट पारित करती है। इसके बाद गवर्नर की मंजूरी के बाद संबंधित कमीशन को पावर्स मिलती हैं। जबकि सीएम परकाश सिंह बादल ने जस्टिस जिंदल को जिस तरह से साधारण विभागीय आदेशों के जरिए ज्यूडिशियल जांच सौंपी है, उससे साफ जाहिर है कि उन्होंने जनता की आंखों में धूल झोंकी है। मलूका को बचाने की पूरी तैयारी कर ली है।
कांग्रेस भवन में सुखपाल खैहरा, योजना बोर्ड के पूर्व डिप्टी चेयरमैन आरआर भारद्वाज और कांग्रेस उपप्रधान गुरप्रीत सिंह कांगड़ ने कहा कि जस्टिस जिंदल 'ज्यूडिशियल प्रॉबÓ का गठन कमिशन्स ऑफ इंक्वायरी एक्ट 1952 के तहत किया जाना चाहिए था। उन्होंने कहा कि केवल ज्यूडिशियल व्यक्ति को जांच सौंपने का अर्थ यह नहीं कि जांच भी ज्यूडिशियल हो गई है। खैहरा ने कहा कि घोटाले की जांच में न सिर्फ जांच करवाने का मामला संदिग्ध है, बल्कि एक सीनियर जज को भी टूल की तरह यूज किया जा रहा है। उन्होंने कहा कि यह जांच पूरी तरह योजनाबद्ध साजिश है। इसका अंतिम लक्ष्य मलूक को क्लीन चिट देना है।
सुखपाल खैहरा ने कहा कि मलूका शिक्षा अफसरों को समर्थन जुटाने के मौखिक निर्देश दे रहे हैं, इससे साफ जाहिर है कि वह अपने पद का दुरुपयोग कर रहे हैं। इसलिए उन्हें कैबिनेट से तुरंत बर्खास्त करना चाहिए। खैहरा ने डायरेक्टर जनरल स्कूल काहन सिंह पन्नू से अपील की कि जनता के करोड़ों रुपयों को बचाने के लिए सच सामने लाएं।
एनएसयूआई ने किया मलूका के खिलाफ प्रदर्शन
नेशनल स्टूडेंट यूनियन ऑफ इंडिया (एनएसयूआई) ने रविवार को मलूका के घर के बाहर प्रदर्शन किया। हालांकि पुलिस ने उन्हें काफी पहले ही रोक लिया था, लेकिन पिछले चार दिनों में यह सबसे बड़ा धरना था। प्रदर्शनकारियों का नेतृत्व एनएसयूआई पंजाब की प्रधान दामन बाजवा ने किया। मार्च कांग्रेस भवन से शुरू होकर गांव कांसल पहुंचा। इस दौरान हाथों में बैनर पकड़े स्टूडेंट्स ने बुक घोटाले में शामिल मंत्री के खिलाफ नारेबाजी की।
बाजवा ने मलूका को कैबिनेट से बर्खास्त किए जाने और मामले की सीबीआई जांच करवाने की मांग की। उन्होंने कहा कि मलूका स्कूली विद्यार्थियों को अश्लील शब्दावली वाली भेजी गई किताबों को लेकर अपनी जिम्मेदारी से नहीं भाग सकते। इन किताबों में पंडित जवाहरलाल नेहरू जैसे राष्ट्रीय हीरो के प्रति गलत शब्दों का इस्तेमाल किया गया है।
उन्होंने कहा कि बादल सरकार युवाओं की समस्याओं का हल ढूंढने में नाकाम रही है। अकाली-भाजपा गठबंधन ने युवाओं को बेरोजगारी भत्ता व स्कूली विद्यार्थियों को लैपटाप देने का वादा किया था। लड़कियों को मुफ्त शिक्षा देने का भी वादा किया गया था। मगर कोई भी वादा पूरा नहीं किया गया। उन्होंने कहा कि एन.एस.यू.आई. नशाखोरी के खिलाफ जागरूकता अभियान चलाएगी।
कांग्रेस कल भी अपना प्रदर्शन जारी रखेगी। पार्टी के महासचिव फतेह जंग सिंह बाजवा ने शिक्षा मंत्री का जिला स्तर पर विरोध भी जल्द शुरू किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn